
Naslov: Motoristi se pripravljajo na novo sezono
Napoved za voditelja:

V Sloveniji je po nekaterih ocenah kar 120 tisoč motoristov, ki so ena najbolj ogroženih skupin v prometu. Lani je bilo na slovenskih cestah med motoristi 17 smrtnih žrtev. Da bi to število zmanjšali in poskrbeli za njihovo večjo varnost, v Posavju Sveti za preventivo in vzgojo v cestnem prometu občin Brežice, Krško, Sevnica, Kostanjevica na Krki in Škocjan skupaj s Policijsko upravo Novo mesto in Centrom varne vožnje Raceland že več let zapovrstjo pred začetkom motoristične sezone pripravljajo preventivno akcijo imenovano Motorist.
T- Iz Vrbine GORAN ROVAN /

X- Snemalec in montažer Tomi Naglič /

Motoristi so najbolj ranljivi udeleženci v prometu. Med vzroki za njihove nesreče so najpogosteje prevelika hitrost, marsikdaj pa tudi precenijo svoje sposobnosti.
T- SREČKO FALKNER /
X- Postaja prometne policije Novo mesto /

»Tam ko poznaš, tam pretiravaš, ne. Če cesto poznaš, pretiravaš in tist moment pride, ko si preko svojih zmožnosti in te motor, bom reku ne uboga, ne, tako kot bi mogu. In niti ne razmišljaš razsodno, ker se peleš že na pamet, ne.«
Akcijo Motorist, ki jo v Racelandu pripravljajo že vrsto let, je namenjena tudi temu, da se voznike motociklov, teh je vsako let več, pripravi, da v kočljivih situacijah pravilno reagirajo.

T- MARJAN SELKO /
X- trener varne vožnje v Racelandu /

»Z takimi vajami, oziroma s takimi treningi se tudi motoristi vsako leto pripravijo. Jest vidim, da napredek je veliko večji, kot je bil v začetku, ko smo to akcijo začel. S tako akcijo mislim, da bomo tud nivo vožnje motoristov dvignili.«
K večji varnost lahko pripomorejo tudi zračne blazine, ki so zdaj na voljo tudi za motoriste.
T- JANEZ CVELF /
X- zastopnik Helite air bag technology /

»Ta air bag deluje mehanično, zelo enostavno, ne. Je povezan z motorjem, ko padeš se to sproži v desetinki sekunde. Prednost ma tega, da se to lahko v dveh minutih sam spet reaktivira.«
Mnogi se nevarnosti, ki so jim izpostavljeni, niti ne zavedajo. Tisti, ki se jih, se takšnih preventivnih akcij redno udeležujejo.
T- PETER LOVRENČIČ /
X- motorist /

»Mislim, da je to, bi reku, ena od bolj pametnih stvari, da se pač zaveš nevarnosti, ki prežijo v cestnem prometu vsak dan, ko si z motorjem. Takrat ko voziš, mogoče si pod adrenalinom in vedno ne razmišljaš. In take akcije so v bistvu dobre, da se v teh trenutkih zaveš, kaj vse na tebe preži.«
Organizatorji upajo, da bo tudi zaradi takšnih akcij v bodoče kaj manj prometnih nesreč, v katerih bodo udeleženi motoristi. Je pa res, da so med krivci za takšne nesreče največkrat kar avtomobilisti.
